CELEX: 62017CN0117
Language: lt
Date: 2017-03-06 00:00:00
Title: Byla C-117/17: 2017 m. kovo 6 d. Tribunale Amministrativo Regionale per le Marche (Italija) pateiktas prašymas priimti prejudicinį sprendimą byloje Comune di Castelbellino/Regione Marche ir kt.

10.7.2017   
            
            
               LT
            
            
               Europos Sąjungos oficialusis leidinys
            
            
               C 221/2
            
         2017 m. kovo 6 d.Tribunale Amministrativo Regionale per le Marche (Italija) pateiktas prašymas priimti prejudicinį sprendimą byloje Comune di Castelbellino/Regione Marche ir kt.
   
   (Byla C-117/17)
   (2017/C 221/02)
   Proceso kalba: italų
   
      Prašymą priimti prejudicinį sprendimą pateikęs teismas
   
   
      Tribunale Amministrativo Regionale per le Marche
   
   
      Šalys pagrindinėje byloje
   
   
      Pareiškėja: Comune di Castelbellino
   
   
      Atsakovai: Regione Marche, Ministero per i beni e le attività culturali, Ministero dell’Ambiente e della Tutela del Territorio e del Mare, Regione Marche Servizio Infrastrutture Trasporti Energia – P.F. Rete Elettrica Regionale, Provincia di Ancona
   
   
      Prejudiciniai klausimai
   
   
               1.
            
            
               Ar pagal Bendrijos teisę (konkrečiai pagal tą Direktyvos 2011/92/ES (1) redakciją, kuri galiojo priimant apskųstas priemones) iš principo yra draudžiama teisės norma arba nacionalinė administracinė praktika, kuria leidžiama taikyti patikrinimo procedūrą dėl PAV taikymo arba taikyti PAV projektams, susijusiems su elektrinėmis, kurios patikrinimo metu jau pastatytos, ar, vis dėlto, pagal Bendrijos teisę leidžiama atsižvelgti į ypatingas aplinkybes, kurios pagrindžia nukrypimą nuo bendrojo principo, pagal kurį PAV yra tik išankstinis vertinimas;
            
         
               2.
            
            
               ir konkrečiau, ar nukrypimas nuo principo yra pagrįstas tuo atveju, kai dėl naujai priimtų teisės aktų PAV netaikomas tam tikram projektui, kuriam turėjo būti atlikta patikrinimo procedūra dėl PAV taikymo remiantis nacionalinio teismo sprendimu, kuriame paskelbta neatitinkančia Konstitucijos ir (arba) nebetaikoma prieš tai galiojusi teisės norma, kurioje buvo numatyta, jog patikrinimo procedūra netaikoma.
            
         
      (1)  2011 m. gruodžio 13 d. Europos Parlamento ir Tarybos direktyva 2011/92/ES dėl tam tikrų valstybės ir privačių projektų poveikio aplinkai vertinimo (OL L 26, 2012, p. 1).